
      Република Србија
ОПШТИНА КОСЈЕРИЋ
Општинска управа 
Просветна инспекција
Број: службено            
Датум: 11. 8. 2025. године



	На основу члана 10. Закона о инспекцијском надзору („Службени гласник РС“, бр. 36/15, 44/18 – др. закон и 95/18), просветни инспектор Општинске управе Косјерић, доноси


	

 ГОДИШЊИ ПЛАН РАДА ПРОСВЕТНЕ ИНСПЕКЦИЈЕ ЗА 2026. ГОДИНУ




             Просветни инспектор доноси у складу са одредбама Стручног упутства о изради Годишњег плана инспекцијског надзора/рада просветне инспекције, којим се уређује начин израде Годишњег плана инспкцијког надзора/рада општинске просветне инспекције, члана 20. Закона о просветној инспекцији („Службени гласник РС“, број 27/18, 129/21, 76/23 и 76/23-др.закон) и члана 10. Закона о онспекцијском надзору („Службени гласник РС“, број 36/15, 44/18-др.закон и 95/18) који прописује да се план инспекцијског надзора заснива на утврђеном стању у области инспекцијског надзора и процени ризика.
             Просветна инспекција на основу Закона о просветној инспекцији, Закона о онспекцијском надзору, Закона о општем управном поступку („Службени гласник РС“, број 18/16, 95/18-аутентично тумачење и 2/23-одлука УС РС), Закона о основама система образовања и вцаспитања („Службени гласник РС“, број 88/17, 27/18-др.закон, 10/19, 27/18-др.закон, 6/20, 129/21, 92/23 и 19/25), Закона о средњем образовању („Службени гласник РС“, број 55/13, 101/17, 27/18-др.закон, 6/20, 52/21, 129/21, 129/21-др.закон, 92/23 и 19/25), Закона о предшколском васпитању и образовању („Службени гласник РС“, број 18/10, 101/17, 95/18-др.закон, 10/19, 86/19-др.закон, 157/20-др.закон, 123/21-др.закон и 129/21), преко просветних инспектора контролише примену прописа који уређују обухват предшколског, основног и средњег образовања и васпитања.


ОРГАНИЗАЦИОНА СТРУКТУРА ПРОСВЕТНЕ ИНСПЕКЦИЈЕ


             У Општинској управи Косјерић посао просветног инспектора обавља један просветни инспектор систематизован на радном месту:
ПРОСВЕТНИ ИНСПЕКТОР
Број извршилаца: 1 (Весна Мандић).

             Просветна инспекција ће реализовати редовне и ванредне инспекцијске надзоре у установама образовања и васпитања у складу са планом надзора.годишњи план инспекцијског надзора/рада просветне инспекције за наредну школску/радну годину, односно циљеви у овом плану исказани су описно/бројчано мерљивим ефектима. Реализацију истих прате руководиоци ужих организационих јединица просветне инспекције кроз извештавање, пре свега кроз годишњи извештај о раду просветне инспекције и делотворности рада који усваја Координациона комисија за инспекцијски надзор Владе, као и кроз недељне, месечне и кварталне извештаје.
             Годишњи план просветне инспекције за школску 2025/2026. годину сачињен је применом критеријума који су дефинисали надзиране субјекте код којих ће се у наредној школској/радној години вршити инспекцијски надзор. На основу анализе утврђеног стања дефинисани су циљеви при контроли прописа из области образовања који ће се реализовати у следећем периоду:
1. Заштита права деце/ученика;
2. Безбедност и заштита деце и ученика;
3. Усклађеност општих аката установе са законом;
4. Обезбеђивање легитимности рада установе преко легално изабраних органа;
5. Извештавање о раду свих учесника васпитно-образовног процеса;
6. Планирање и програмирање свих видова образовно-васпитног процеса;
7. Квалитетно и благовремено вођење евиденције и издавање јавних исправа на прописаним обрасцима;
8. Употреба одобрених уџбеника и другог дидактичког материјала у настави;
9. Примена одредаба које се односе на Јединствени информациони систем просвете;
10. Смањење незаконитих пријема у радни однос;
11. Усклађеност општих аката и других прописа са новоизмењеним законима и подзаконским актима;
12. Заштита од изложености дуванском диму;
13. Већи обухват надзираних субјеката код којих је утврђен висок, критичан и средњи ризик;
14. Перманентно, у складу са потребама, обављање саветодавних посета;
15. Појачан превентивни рад просветне инспекције;
16. Обављање образовно-васпитне делатности.

             Редовне инспкцијске надзоре просветни инспектор врши на основу контролних листа које су доступне надзираним субјектима на званичној интернет страни Министарства просвете. Према потреби и по захтеву надзираног субјекта, просветни инспектор ће давати стручну и саветодавну подршку надзираним субјектима у складу са Законом.

РЕДОВАН ИНСПЕКЦИЈСКИ НАДЗОР

	Р.бр.
	Установа
	Место

	1.
	Основна школа „Мито Игумановић“
	Косјерић

	2.
	Основна школа „Јордан Ђукановић“
	Варда

	3.
	Предшколска установа „Олга Грбић“
	Косјерић

	4.
	Техничка школа
	Косјерић



             Поред редовних инспекцијских надзора, просветни инспектор ће обављати и ванредне инспекцијске надзоре у складу са одредбама Закона о инспекцијском надзору. Ванредни инспекцијски надзор ће се вршити када је неопходно да се, сагласно делокругупослова просветне инспекције:
1. предузму хитне мере ради спречавања или отклањања непосредне опасности по живот или здравље људи, имовину, права и интересе запослених и радно ангажованих лица, несметан рад органа;
2. када се процени да је ризик висок или критичан;
3. када такав надзор захтева надзирани субјекат;
4. када се поступа по представци правног или физичког лица.
             Просветни инспектор ће вршити и контролни инспекцијски надзор и пратити ниво извршења предложених, односно наложених мера.




                                                                                                                Просветни инспектор

